<p>পাবনার শহরতলির মনসুরাবাদ আবাসিক এলাকা থেকে জামায়াতের ১৩ নারী সদস্যসহ এক মাদরাসা অধ্যক্ষকে আটক করেছে পুলিশ।<br /><br />রবিবার (১৩ অক্টোবর) রাত ৯টার দিকে পাবনা থানা পুলিশ তাদের আটক করে।<br /><br />আটককৃতদের কাছ থেকে বইপত্র উদ্ধার করেছে। পুলিশ বলছে এগুলো জিহাদি বই।&nbsp;<br /><br />পাবনা থানার ওসি নাসিম আহম্মেদ জানান, পাবনা শহরতলির মনসুরাবাদ আবাসিক এলাকার ৫ নং সড়কের ১১৯ নং বাড়িটির মালিক সাঁথিয়া উপজেলার ধুলাউড়ি কামিল মাদরাসার অধ্যক্ষ মাওলানা আনোয়ার হোসেন। এ বাড়ির নিচ তলায় জামায়াতের নারী সদস্যরা এক হতেন।<br /><br />তিনি আরও বলেন, গোপন সংবাদের ভিত্তিতে পুলিশ রাত ৯ টার দিকে বাড়িটি ঘিরে ফেলে এবং সেখান থেকে বৈঠক করা অবস্থায় জামায়াতের ১৩ সদস্য এবং বাড়ির মালিক অধ্যক্ষ আনোয়ার হোসেনকে আটক করেন।<br /><br />পাবনার অতিরিক্ত পুলিশ সুপার গৌতম কুমার বিশ্বাস বলেন, আটকদের পাবনা থানায় নিয়ে আসা হয়েছে। তাদের প্রাথমিক জিজ্ঞাসাবাদ করা হচ্ছে। পরে তদন্ত করে বিস্তারিত তথ্য উদঘাটন করা হবে। বাড়ির মালিক অধ্যক্ষ আনোয়ার হোসেনকে জিজ্ঞাসাবাদ করা হবে।</p>