<p>চট্টগ্রাম মহানগরীর ডবলমুরিং থানাধীন আগ্রাবাদে রোববার রাতে র&zwj;্যাবের সাথে &lsquo;বন্দুকযুদ্ধে&rsquo; যুবলীগের এক নেতা নিহত হয়েছেন।</p>
<p>নিহত খুরশিদ আলম (৪৫) পাঠানঠুলী ওয়ার্ড যুবলীগের সহ-সভাপতি বলে জানা গেছে।</p>
<p>র&zwnj;্যাব-৭ এর মিডিয়া অফিসার সহকারী পুলিশ সুপার মো: মাশকুর রহমান বিষয়টি নিশ্চিত করেছেন।</p>
<p>র&zwj;্যাব-৭ এর দাবি, আগ্রাবাদ এলাকায় র&zwj;্যাব-৭ এর টহল দল ও অস্ত্রধারী সন্ত্রাসীদের গুলিবিনিময়ের ঘটনা ঘটে। পরে ঘটনাস্থল থেকে খুরশিদ আলমের গুলিবিদ্ধ লাশ উদ্ধার করা হয়। একই সাথে দুটি বিদেশি পিস্তলসহ তিনটি অস্ত্র এবং ১২ রাউন্ড গুলি উদ্ধার করা হয়।</p>
<p>খুরশিদ আলমের বিরুদ্ধে আলোচিত মান্নান হত্যাসহ চট্টগ্রাম মহানগরীর বিভিন্ন থানায় আটটি মামলা ও অসংখ্য অভিযোগ, জিডি রয়েছে বলে জানায় র&zwnj;্যাব।</p>