<p>&nbsp;</p>
<p style="text-align: justify;">গত রবিবার (২৭ অক্টোবর) দুপুরে যুবদলের ৪১তম&nbsp; প্রতিষ্ঠাবার্ষিকী উপলক্ষে বগুড়া শহরের নওয়াব বাড়ি সড়কে দলটির কার্যালয়ের সামনে আয়োজিত সভার আয়োজন করে বিএনপির । উক্ত সভায় বিএনপি নেতা&nbsp; গয়েশ্বর বলেন,ক্যাসিনো ব্যবসার আড়ালে ক্ষমতাসীন দলের (আওয়ামী লীগ) লোকজন হাজার হাজার কোটি টাকা পাচার করছেন। রাজনৈতিক ছত্রচ্ছায়ায় দেশে ব্যাপক লুটপাট চলছে ।</p>
<p style="text-align: justify;"><br />গয়েশ্বর চন্দ্র রায় বলেন, &lsquo;সরকার জনগণের টাকা লুট করে বিদেশে পাচার করছে। যার কারণে দেশের অর্থনীতি আজ ধ্বংসের পথে। অর্থ পাচার করে দেশের অর্থনীতি ফোকলা করে দেয়া হচ্ছে।&rsquo;<br /><br />যুবদলের সাবেক এই সাধারণ সম্পাদক বলেন, &lsquo;বিএনপি জনগণের দল। অথচ বগুড়ায় যুবদলের কর্মসূচিতে পুলিশের অনুমতি মেলেনি। সড়কে চৌকি ফেলে কর্মসূচি পালন করতে হচ্ছে। বগুড়ার মতো স্থানে যুবদলের প্রতিষ্ঠাবার্ষিকী পালন করতে হয় রাস্তার ওপর ছোট্ট মঞ্চ করে। প্রশাসনের বাধার কারণে যুবদল বাইরে কোনো ফাঁকা মাঠে অনুষ্ঠান করতে পারছে না। প্রশাসননির্ভর এই সরকার।&rsquo;<br /><br />বিএনপির এই নীতিনির্ধারক বলেন, &lsquo;খালেদা জিয়াকে মুক্ত করতে আদালতের দিকে তাকিয়ে থেকে লাভ নেই। রাজপথে নামতে হবে। আন্দোলন করতে হবে। গণতন্ত্র ফিরে না আসা পর্যন্ত আন্দোলন চালিয়ে যেতে হবে। দেশনেত্রী খালেদা জিয়াকে মুক্ত করতে হবে। তারেক রহমানকে দেশে ফিরিয়ে আনতে হবে আন্দোলনের মাধ্যমে। আঘাত করলে ঘরে চুপ থাকার সময় আর নেই। এখন সময় এসেছে পাল্টা আঘাতের। আন্দোলন-সংগ্রাম করতে না পারলে জনগণ আমাদের দিক থেকে মুখ ফিরিয়ে নেবে।&rsquo;<br /><br />বগুড়া জেলা যুবদলের সভাপতি খাদেমুল ইসলাম খাদেমের সভাপতিত্বে সমাবেশে বক্তব্য দেন জেলা বিএনপির আহবায়ক গোলাম মোহাম্মদ সিরাজ এমপি, যুগ্ম-আহবায়ক সাইফুল ইসলাম, জেলা বিএনপির সাবেক সভাপতি রেজাউল করিম বাদশা, সাবেক সাধারণ সম্পাদক জয়নাল আবেদীন চাঁন প্রমুখ।</p>