<p>গত বুধবার বি&zwnj;কে&zwnj;লে জাতীয় প্রেস ক্লাবে এক আলোচনা সভার আয়োজন করেন জাতীয়তাবাদী মুক্তিযুদ্ধা দল। দেশবিরোধী চুক্তি বাতিল, আবরার হত্যাকারীদের দৃষ্টান্তমূলক শাস্তি, ভোলার ঘটনার দ্রুত বিচার এবং খালেদা জিয়ার নিঃশর্ত মুক্তির দাবিতে এ সভার আয়োজন করা হয়। উক্ত সভায় -</p>
<p>বিএনপি নেতাদের সৌজন্যবোধ নিয়ে প্রশ্ন তুলেছেন দলটির ভাইস চেয়ারম্যান মেজর (অব.) হাফিজ উদ্দিন আহমেদ। তিনি ব&zwnj;লেছেন, তিন বার রাজপথ থেকে পুলিশ আমাকে ধরে নিয়ে গিয়েছে। দলের কেউ খোঁজ নেয়নি। এবার শুধু রিজভী (বিএনপির সিনিয়র যুগ্ম মহাসচিব রুহুল কবির রিজভী) ফোন করেছে, খোঁজ নিয়েছে।</p>
<p>আবরার হত্যার প্রতিবাদে কার্যকর কর্মসূচি না দেয়ায় বিএনপির সমালোচনা করে হাফিজ বলেন, বিএনপি ওপর দায়িত্ব ছিলো আবরার হত্যার প্রতিবাদ করার। কিন্তু দু:খের বিষয় বিএনপি সেই্ প্রতিবাদ করতে পারে নাই।</p>
<p>কেন দলের এমন অবস্থা হল-প্রশ্ন রেখে হাফিজ উদ্দিন বলেন, কর্মীরা কত ত্যাগ স্বীকার করছে গ্রামে-গঞ্জে। আমার একটা ছোট উপজেলায় ৪শ&rsquo; লোককে রাম-দা দিয়ে কুপিয়েছে। এবারের নির্বাচনেও সময়ে আমি ঘর থেকে বেরোতে&nbsp;পারি নাই। আমি ৬ বারের এমপি, আমার বাবা এমপি ছিল। আমি ঘর থেকে বেরুতে পারি নাই, নিজের ভোট দিতে পারি না। বাংলাদেশকে এই অবস্থায় তারা নিয়ে গেছে।</p>
<p>ব্যাক্তিগত সততার কথা উল্লেখ করে হাফিজ বলেন, দ&zwnj;লের কর্মীরা অনেক সাহসী, কিন্তু নেতারা দুর্বল। নেতাদের কেউ কেউ এত পয়সা বানিয়েছে যে, রাজপথে তাদের গায়ে রোদ লাগাতে ইচ্ছে করে না। আমরা তো টাকা পয়সা বানাই নাই। ৬ বার এমপি হয়েছি আমার তো বাড়ি নাই, বাবার দেয়া বাড়িতে থাকি। আমার বিরুদ্ধে তো কোনো দুর্নীতির মামলা নাই।</p>
<p>মুক্তিযোদ্ধা দলের সভাপতি ইশতিয়াক আজিজ উলফাতের সভাপতিত্বে ও সাধারণ সম্পাদক সাদেক আহমেদ খানের সঞ্চালনায় সভায় আরও বক্তব্য দেন বিএন&zwnj;পির ভাইস চেয়ারম্যান শওকত মাহমুদ, যুগ্ম-মহাসচিব অ্যাডভোকেট সৈয়দ মোয়াজ্জেম হোসেন আলাল, মু&zwnj;ক্তি&zwnj;যোদ্ধা বিষয়ক সম্পাদক জয়নাল আ&zwnj;বে&zwnj;দিন, স্বনির্ভর বিষয়ক সম্পাদক শি&zwnj;রিন সুলতানা, নাগরিক ঐক্যের আহ্বায়ক মাহমুদুর রহমান মান্না, গণস্বাস্থ্য কেন্দ্রের প্র&zwnj;তিষ্ঠাতা ডা: জাফরুল্লাহ চৌধুরী প্রমুখ।</p>
<p>সরকারের সমালোচনা করে তি&zwnj;নি দলীয় নেতাকর্মী&zwnj;দের উদ্দে&zwnj;শ্যে বলেন, এই সরকার অত্যন্ত দুর্বল সরকার। আপনারা মাঠে নামেন, ইনশাল্লাহ সরকার বিদায় হয়ে যাবে।</p>
<p>&nbsp;</p>