<p>আইএসের প্রাক্তন নেতা আবু বকর আল-বাগদাদির বড় বোনকে আটক করেছে তুরস্ক। সোমবার সিরিয়ার উত্তরাঞ্চলীয় শহর আযাযের নিকটে এক অভিযান চালিয়ে তাকে গ্রেপ্তার করা হয়। তুর্কি কর্মকর্তারা জানিয়েছে, বাগদাদির বোনের নাম রাসমিয়া আওয়াদ। তার বয়স ৬৫ বছর। আওয়াদের কাছ থেকে আইএস সম্পর্কে গুরুত্বপূর্ণ তথ্য পাওয়ার আশায় তাকে গ্রেফতার করা হয়েছে।</p>
<p>তুর্কি কর্মকর্তাদের দেয়া ভাষ্য অনুসারে, সোমবার সিরিয়ার আলেপ্পো প্রদেশ থেকে আটক হন&nbsp; আওয়াদ। সম্প্রতি দেশটিতে হামলা অভিযান চালিয়ে অঞ্চলটির নিয়ন্ত্রণ নিয়ে রেখেছে তুরস্ক। আওয়াদকে একটি &lsquo;ট্রেইলার&rsquo;এ (বাড়ি হিসেবে ব্যবহৃত গাড়ি) পাওয়া গেছে। সেখানে নিজের স্বামী, ননদ ও পাঁচ সন্তানসহ বাস করছিলেন তিনি। তাকে জিজ্ঞাসাবাদ করা হচ্ছে।</p>