<p>&nbsp;চট্টগ্রাম বিশ্ববিদ্যালয় জাতীয়তাবাদী শিক্ষক ফোরামের নেতৃবৃন্দ বুয়েটের মেধাবী ছাত্র আবরার ফাহাদকে নির্মমভাবে হত্যার সঙ্গে জড়িতদের দৃষ্টান্তমূলক শাস্তি নিশ্চিত করার দাবি জানিয়ে বলেছেন, অতীতে ছাত্রলীগের সন্ত্রাসীরা দেশের বিভিন্ন উচ্চ শিক্ষাপ্রতিষ্ঠানে হত্যা-নির্যাতন-র&zwnj;্যাগিং-টেন্ডারবাজিসহ বহু অপকর্ম করলেও তাদেরকে বিচারের আওতায় আনা হয়নি। বিচারহীনতার সংস্কৃতি ছাত্রলীগের নেতাকর্মীদেরকে বুয়েটের ছাত্র আবরার ফাহাদকে নৃশংস কায়দায় পিটিয়ে হত্যা করতে উৎসাহিত করেছে। সভাপতি প্রফেসর ড. প্রফেসর ড. মোহাম্মদ আল-আমীনের সভাপতিত্বে ও সাধারণ সম্পাদক প্রফেসর এস এম. নছরুল কদিরের পরিচালনায় গত বৃহস্পতিবার অনুষ্ঠিত এ সভায় বক্তব্য রাখেন প্রফেসর ড. হোসেন জামাল, ড. মোহাম্মদ সালেহ জহুর, ড. মোহাম্মদ তৈয়ব চৌধুরী, ড. মোঃ আব্দুল মান্নান, ড. মো. শফিকুল ইসলাম, ড. মোহাম্মদ মোশারফ হোসেন, ড. জহুরুল আলম, মোহাম্মদ জাহেদুর রহমান চৌধুরী প্রমুখ। উপস্থিত ছিলেন ড. মোহাম্মদ আশরাফুল আজম খান, ড. কাজী মোহাম্মদ মেজবাউল আলম ড. আবু নছর মুহাম্মদ আবদুল মাবুদ, মোহাম্মদ সালা উদ্দীন, মুহাম্মদ যাকারিয়া প্রমুখ।</p>
<p>সভায় নেতৃবৃন্দ অবিলম্বে বিএনপি চেয়ারপারসন বেগম খালেদা জিয়ার নিঃশর্ত মুক্তি ও সুচিকিৎসার দাবি জানিয়ে বলেন, তিনবারের সাবেক প্রধানমন্ত্রী, দেশনেত্রী বেগম খালেদা জিয়া&rsquo;কে মিথ্যা, বানোয়াট ও রাজনৈতিক উদ্দেশ্যপ্রণোদিত মামলায় অভিযুক্ত করে কারান্তরীণ রাখা হয়েছে।</p>
<p>প্রধানমন্ত্রী থাকাকালীন তাঁর সকল কর্মকা- এবং দিকনির্দেশনা দেশের উন্নয়ন ও অগ্রগতির জন্য ছিল মাইলফলক। সভা থেকে অবিলম্বে সারাদেশে বিভিন্ন উচ্চ শিক্ষাপ্রতিষ্ঠানে দলীয় ভিসিদের দুর্নীতির তদন্ত ও বিচার, ভিন্ন দল-মতের শিক্ষার্থীসহ সাধারণ শিক্ষার্থীদের ওপর হামলা-নির্যাতন-র&zwnj;্যাগিং-এর ঘটনায় জড়িত সন্ত্রাসীদের দৃষ্টান্তমূলক শাস্তি, এবং ক্যাম্পাসে শিক্ষার শান্তিপূর্ণ পরিবেশ নিশ্চিত করার জন্য সরকারের নিকট জোর দাবি জানানো হয়।</p>