<p style="text-align: justify;">&nbsp;কারাবন্দি অসুস্থ বিএনপির চেয়ারসপারসন বেগম খালেদা জিয়া ধীরে ধীরে মৃত্যুর দিকে চলে যাক&mdash; এমনটাই দাবি করেছেন বিএনপির মহাসচিব মির্জা&nbsp; ফখরুল ইসলাম আলমগীর। শনিবার (২৬ অক্টোবর) নয়াপল্টনে বিএনপির কেন্দ্রীয় কার্যালয়ে উপস্থিত সাংবাদিকদের তিনি এ কথা বলেন।</p>
<p style="text-align: justify;">পাকিস্তানের সাজাপ্রাপ্ত সাবেক প্রধানমন্ত্রী নওয়াজ শরিফ শারীরিক অসুস্থতার কারণে জামিন পেলেও বাংলাদেশের সাবেক প্রধানমন্ত্রী কারাগারে অসুস্থ হলেও তাকে জামিনে দেয়া হচ্ছে না বলেও মন্তব্য করেন বিএনপির মহাসচিব। দলীয় প্রধানের শারীরিক অবস্থা নিয়ে শঙ্কা প্রকাশ করে বিএনপির মহাসচিব বলেন, &lsquo;তিনি (খালেদা জিয়া) নিজে তুলে খেতে পারছেন না, টয়লেটে যেতে পারছেন না। তাকে কাউকে না কাউকে সাহায্য করতে হচ্ছে।&rsquo;<br />&nbsp;<br />মির্জা ফখরুল বলেন, যে মামলাতে খালেদা জিয়া জামিন পাওয়ার যোগ্য সে মামলাগুলোতে তিনি জামিন পাচ্ছেন না। বিভিন্ন কারসাজি করে তাঁর জামিন আটকে দেয়া হচ্ছে। লক্ষ্যটাই হচ্ছে উনি যেন কারাগার থেকে বের হতে না পারেন।&rsquo;<br /><br />বিএনপির মহাসচিব বলেন, &lsquo;গতকাল (শুক্রবার) খালেদা জিয়ার পরিবার সদস্যরা তাঁর সঙ্গে দেখা করতে গিয়েছিলেন। তারাও তাঁর চিকিৎসার ব্যাপারটা তুলে ধরেছেন। এটা পরিবারের বক্তব্য, এটা থাকবেই।&rsquo;&nbsp;<br /><br />খালেদা জিয়ার মুক্তির বিষয়ে দলীয় বক্তব্য তুলে ধরে ফখরুল বলেন, &lsquo;আমরা বারবার যেটা বলে আসছি, তিনি জামিন পেলে তাঁর পছন্দ মতো তিনি যেখানে ইচ্ছা চিকিৎসা করাবেন। এটা তাঁর অধিকার।&nbsp;</p>