<p style="text-align: justify;">সিরাজগঞ্জ সদর উপজেলার দত্তবাড়ি গ্রামে শনিবার রাতে আওয়ামী লীগের এক নেতাকে গুলি করে হত্যা করেছে দুর্বৃত্তরা। নিহত বকুল হায়দার (৫২) দত্তবাড়ি গ্রামের হযরত আলী মুন্সীর ছেলে। তিনি বাগবাটি ইউনিয়ন আওয়ামী লীগের যুগ্ম-সম্পাদক ও বাগবাটি ইউনিয়ন পরিষদের সদস্য।</p>
<p style="text-align: justify;">সদর থানার ওসি (তদন্ত) রফিকুল ইসলাম জানান, শনিবার রাত ৮টার দিকে বকুলের বাড়ির সামনে এসে দুর্বৃত্তরা পেছন থেকে তাকে গুলি করে পালিয়ে যায়। এতে ঘটনাস্থলেই তিনি মারা যান।</p>
<p style="text-align: justify;">এ ঘটনায় থানায় একটি মামলা দায়ের করা হয়েছে জানিয়ে ওসি বলেন, তাৎক্ষণিকভাবে হত্যাকাণ্ডের কারণ জানা না গেলেও বিষয়টি খতিয়ে দেখা হচ্ছে।&nbsp;</p>