<p style="text-align: justify;">গতকাল কাশ্মীরের নিয়ন্ত্রণ রেখা বরাবর পাকিস্তানী সেনাদের নিক্ষিপ্ত গোলায় এক ভারতীয় সেনা নিহত হয়েছেন।</p>
<p style="text-align: justify;">শুক্রবার কাশ্মীরের পুঞ্চের কৃষ্ণা ঘাঁটি সেক্টরে দুই দেশের সেনাদের মধ্যে এই গোলাবর্ষণের ঘটনা ঘটে।</p>
<p style="text-align: justify;">ভারতীয় সংবাদমাধ্যম এই সময় জানায়, নিয়ন্ত্রণ রেখায় মর্টার শেল ছোড়ে পাকিস্তানি সেনারা। ভারতীয় সেনারা পাল্টা জবাব দেন। এসময় মর্টার শেলের আঘাতে এক ভারতীয় সেনা নিহত হন।</p>
<p style="text-align: justify;">প্রতিরক্ষা দপ্তরের জনসংযোগ কর্মকর্তা জানান, মেন্ধর মহকুমার কৃষ্ণা ঘাঁটি সেক্টরে পাকিস্তান যুদ্ধবিরতি লঙ্ঘন করায় এক সেনা সদস্য প্রাণ হারিয়েছে।</p>
<p style="text-align: justify;">যুদ্ধবিরতি লঙ্ঘন করে ভারত ও পাকিস্তান প্রায়শই সংঘাতে জড়ায় কাশ্মীর সীমান্তে। এ জন্য পরস্পরকে দায়ী করে থাকে দু&rsquo;দেশ। এসব সংঘাতে উভয় দেশের সেনারা হতাহতের শিকার হন।</p>
<p style="text-align: justify;">ভারতের হিন্দুত্ববাদী বিজেপি সরকার কাশ্মীরের বিশেষ সাংবিধানিক ও রাজ্যের মর্যাদা কেড়ে নিলে সীমান্তে পাল্টাপাল্টি হামলা বাড়তে থাকে। এতে দু&rsquo;দেশের সেনাদের পাশাপাশি নিয়ন্ত্রণ রেখার দুই পাশের বেসামরিক নাগরিকরাও হতাহত হচ্ছেন।</p>