<p style="text-align: justify;">গত শনিবার বগুড়ার আদমদীঘি উপজেলায় রামপুর গ্রামে পুকুরপাড় থেকে পরিত্যক্ত অবস্থায় স্বাধীনতাযুদ্ধের ছয়টি স্থলমাইন ও তিনটি গ্রেনেড উদ্ধার করেছে পুলিশ। প্রথমে একটি কবরে ঐ সব গ্রেনেড দেখতে পান কয়েকজন লোক । তার পর কিছু শিশু ঐ গুলো তুলে পুকুর পারে খেলতে দেখে লোক জন। পরে বিষয় সম্পর্কে অবহিত করার জন্য জানানো হয় স্থানীয় পুলিশ কে ।&nbsp;</p>
<p style="text-align: justify;">প্রত্যক্ষদর্শীরা জানান, শনিবার বিকালে কয়েকজন শিশু উপজেলার রামপুর গ্রামের পুকুরপাড়ে বসে খেলা করছিল।&nbsp;</p>
<p style="text-align: justify;">বোমা উদ্ধারের খবরে উৎসুখ জনতা সেখানে ভিড় করেন। রাত সাড়ে ৯টার দিকে পুলিশ বোমাগুলো উদ্ধার করে থানায় নিয়ে যায়।</p>
<p style="text-align: justify;">আদমদীঘি থানার ওসি জালাল উদ্দিন জানান, মাইন ও গ্রেনেডের গায়ে ১৯৬৫ সাল লেখা রয়েছে।</p>
<p style="text-align: justify;">পুলিশের ধারণা, বোমাগুলো স্বাধীনতাযুদ্ধের সময়কালের। বোমাগুলো পরীক্ষার জন্য বিশেষজ্ঞদের খবর দেয়া হয়েছে।</p>