<p>&nbsp;</p>
<p>ভোলায় মুসলিম জনতার ওপর পুলিশের গুলিতে ৪ জন নিহতের ঘটনার প্রতিবাদ ও ফেসবুকে মহানবী হযরত মোহাম্মদ (স.) কে কটুক্তিকারীর শাস্তির দাবিতে শুক্রবার (২৫ অক্টোবর) নারায়ণগঞ্জে প্রতিবাদ সমাবেশের আয়োজন করে হেফাজতে ইসলাম। উক্ত সমাবেশে&nbsp;ধর্ম অবমাননার জন্য ফাঁসির বিধান রেখে আইন পাস করতে সরকারের প্রতি জোর দাবি জানিয়েছেন হেফাজতে ইসলামের নায়েবে আমির নূর হোসাইন কাসেমী।<br /><br />প্রধান অতিথির বক্তব্যে নূর হোসাইন কাসেমী বলেন, &lsquo;ভোলার ঘটনার সঠিক বিচার না হয় তাহলে আবারো রাজপথে নামতে আমরা বাধ্য হব। এটি নিয়ে কোনো ছিনিমিনি খেলা খেলতে দেয়া হবে না। আমরা হিন্দু, বৌদ্ধ, খ্রিষ্টান সবার উপাসনালয় পাহারা দেব। কারণ আমরা সবার ধর্মকে সম্মান করি, এটাই আমাদের ধর্মের শিক্ষা&rsquo;।<br /><br />আমাদের ভাইদের যারা গুলি করে মেরেছে তাদেরও গ্রেফতার করতে হবে, শাস্তি দিতে হবে বলেও হুঁশিয়ারি দেন হেফাজতে ইসলামের কেন্দ্রীয় নেতা খতিবে বাঙালখ্যাত জোনায়েদ আল হাবিব।<br /><br />জুমার নামাজের পর বৃষ্টি উপেক্ষা করে শহরের ডিআইটিতে কেন্দ্রীয় রেলওয়ে জামে মসজিদে এ সমাবেশ অনুষ্ঠিত হয়।<br /><br /><br /></p>