<p style="text-align: justify;">ঢাকা দক্ষিণ সিটি করপোরেশনের (ডিএসসিসি) ৩৯নং ওয়ার্ড কাউন্সিলর ময়নুল হক মঞ্জুর রাজধানীর টিকাটুলির কার্যালয় থেকে বিপুল পরিমাণ অস্ত্র ও মাদকদ্রব্য উদ্ধার করেছে র&zwnj;্যাপিড অ্যাকশন ব্যাটেলিয়ান (র&zwj;্যাব-৩)।<br /><br />বৃহস্পতিবার (৩১ অক্টোবর) র&zwj;্যাব-৩-এর অধিনায়ক (সিও) লে. কর্নেল সফিউল্লাহ বুলবুল&nbsp;বলেন, &lsquo;ময়নুল হক মঞ্জুর কার্যালয়ে আমাদের অভিযান এখনও চলমান। এখনও পর্যন্ত আমরা তার কার্যালয় থেকে বিদেশি মদ, ইয়াবা, ভিন্নধর্মী মাদক ও দুটি অস্ত্র উদ্ধার করেছি। আমরা এখন খতিয়ে দেখছি, এগুলো বৈধ না অবৈধ। তবে কী পরিমাণ জব্দ করা হয়েছে তার সংখ্যা এখনই বলা যাচ্ছে না। অভিযান শেষে বিস্তারিত জানানো হবে।&rsquo;<br /><br />এরআগে বৃহস্পতিবার (৩১ অক্টোবর) দুপুর ১২টার দিকে অভিযান চালিয়ে নিজ কার্যালয়ে আত্মগোপন থাকা অবস্থায় ময়নুলকে গ্রেফতার করে র&zwnj;্যাব। গ্রেফতারের পর তাকে নিয়েই তার কার্যালয়ে অভিযান শুরু করা হয়। এ প্রতিবেদন লিখা পর্যন্ত অভিযান চলছে।&nbsp;<br /><br />গতকাল বুধবার বিকেলে ওয়ারী থানায় এই কাউন্সিলরের বিরুদ্ধে একটি চাঁদাবাজির মামলা হয়। সেই মামলার পরিপ্রেক্ষিতেই গতকাল থেকে তাকে খোঁজা হচ্ছিল। গোপন সংবাদের ভিত্তিতে জানা যায়, তিনি তার কার্যালয়ে আত্মগোপনে আছেন।<br /><br />সারা দেশে চলমান &lsquo;শুদ্ধি অভিযান&rsquo;র অংশ হিসেবে আজ ময়নুলের কার্যালয়ে অভিযান চালায় র&zwnj;্যাব।&nbsp;<br /><br />কাউন্সিলর ময়নুলের বিরুদ্ধে ক্যাসিনো ও জুয়ার আসর পরিচালনা, মাদক ব্যবসা, ফুটপাত নিয়ন্ত্রণ ও পরিবহন চাঁদাবাজিসহ নানা অপরাধে জড়িত থাকারও অভিযোগে রয়েছে বলে র&zwnj;্যাব সূত্র জানিয়েছে।<br /><br />অভিযোগ সূত্রে জানা যায়, রাজনৈতিক প্রভাব খাটিয়ে ২০১১ সাল থেকে টানা ৮ বছর মুক্তিযোদ্ধা কল্যাণ ট্রাস্টের আওতাধীন টিকাটুলীর রাজধানী সুপার মার্কেট ও নিউ রাজধানী সুপার মার্কেটের স্বঘোষিত সভাপতি তিনি। তার নামে দুই মার্কেটের ১৭৮৮ দোকান থেকে প্রতি মাসে ৯৫০ টাকা করে চাঁদা আদায় করা হয়। এর বাইরে ঈদে বা পূজায় দিতে হয় বাড়তি টাকা। জেনারেটর, বেয়ারসহ অন্যান্য খরচের নামেও দিতে হয় চাঁদা। তার বেপরোয়া চাঁদাবাজি ও দখলবাজির বিরুদ্ধে ভুক্তভোগী ব্যবসায়ীরা স্বরাষ্ট্র মন্ত্রণালয়, পুলিশ ও র&zwnj;্যাব সদর দফতরসহ বিভিন্ন স্থানে বছরের পর বছর অভিযোগ ও মামলা করেও কোনও প্রতিকার পায়নি। মঞ্জু ও তার বাহিনী এতটাই বেপরোয়া ছিল যে, সেখানে মঞ্জুর কথাই যেন আইন। তার কথার অবাধ্য হলেই ক্যাডার বাহিনী দিয়ে ধরে নিয়ে টর্চারসেলে নির্যাতন করা হতো। চাঁদাবাজির সময় হাতেনাতে কয়েক দফায় তার লোকজন গ্রেফতার হয়েছে। স্বরাষ্ট্র মন্ত্রণালয় থেকেও মার্কেটে চাঁদাবাজি বন্ধে নির্দেশ দেয়া হয়েছে। কিন্তু চাঁদাবাজি বন্ধ হয়নি।<br /><br />দখল চাঁদাবাজিতে ব্যস্ত থাকলেও মঞ্জু ডিএসসিসির ১৯টি বোর্ড সভার মধ্যে ১৫টিতেই অনুপস্থিত ছিলেন। কাউন্সিলরদের মধ্যে অনুপস্থিতির তালিকায় তার অবস্থান সবার উপরে। যেখানে সিটি করপোরেশন আইনে বলা হয়েছে, বোর্ড সভায় কোনও মেয়র অথবা কাউন্সিলরের অনুপস্থিতির সীমা লঙ্ঘিত হলে তার স্বীয় পদ হতে তিনি অপসারণযোগ্য হবেন।</p>