<p>পুত্র সন্তান লাভের জন্য কোন আমল আছে কি না ? আমার স্ত্রী পুত্র সন্তান লাভের জন্য হাতে লিখিত কিছু কোরআনের আয়াত সম্বলিত কাগজ গলায় বেঁধে রাখতে চায় এবং কিছু ওজিফা দিয়েছে তার উপর আমল করতে চায়। উক্ত কোরআনের আয়াত এর তাবিজ এবং আমল সমূহ করা যাবে কি না ?<br /><br />উত্তর: بسم الله الرحمن الرحيم<br /><br />যদি উপরোক্ত দুআ তাবীজে কোনো প্রকার শিরকী কথা না থাকে, তাহলে তা করতে পারে। সেই সাথে লক্ষ্য রাখতে হবে, কুরআনের আয়াতের যেন কোনো অসম্মান না হয়।<br /><br />বাকি একথা স্মরণ রাখতে হবে। সব কিছু করার ক্ষমতা আল্লাহর হাতে। ছেলে মেয়ে উভয়ই আল্লাহর দান। মূলত নেক সন্তানই কাম্য হওয়া উচিত। ছেলে মেয়ে যা&rsquo;ই হোক, যদি নেক সন্তান হয়, তাহলেই সফলতা। তা&rsquo;ই ছেলে সন্তানের জন্য হাহাকার করার কিছু নেই।<br /><br />হাকীমুল উম্মত আশরাফ আলী থানবী রহঃ সংকলিত &lsquo;আমালে কুরআনী&rsquo; নামক বইটি সংগ্রহ করতে পারেন। সম্ভবত এর বাংলাও হয়েছে। সন্তান হবার আমল উক্ত কিতাবে দেয়া আছে। তা দেখে আমল করতে পারেন। যেমন-<br /><br />১<br /><br />আলমুতাকাব্বিরু স্ত্রী সহবাসের পূর্বে দশবার পড়বে। ইনশাআল্লাহ নেককার ছেলে সন্তান জন্ম নিবে। [উর্দু আমালে কুরআনী-১৪০]<br /><br />সূরা আম্বিয়ার ৮৯ নং আয়াতের এ অংশ প্রতি নামাযের পর তিনবার তিলাওয়াত করবে। ইনশাআল্লাহ সন্তান হবে।<br /><br />২<br /><br />رَبِّ لَا تَذَرْنِي فَرْدًا وَأَنتَ خَيْرُ الْوَارِثِينَ [٢١:٨٩<br /><br />বাংলা উচ্চারণঃ রাব্বি লা তাজারনী ফারাদান ওয়া আনতা খাইরুল ওয়ারিছীন।<br /><br />والله اعلم بالصواب</p>