<p style="text-align: justify;">সিরিয়ার উত্তরাঞ্চলে আঙ্কারার দাবিকৃত &lsquo;সেইফ জোন&rsquo; থেকে কুর্দি যোদ্ধাদের প্রত্যাহার সম্পূর্ণ হয়েছে বলে তুরস্ককে জানিয়েছে যুক্তরাষ্ট্র।</p>
<p style="text-align: justify;">গতকাল বুধবার এক বিবৃতিতে তুরস্কের প্রতিরক্ষামন্ত্রী একথা জানিয়েছেন।&nbsp;</p>
<p style="text-align: justify;">সিরিয়ার উত্তর সীমান্ত সংলগ্ন যে এলাকায় তুরস্ক সামরিক অভিযানে নেমেছিল তার বাইরে এই পর্যায়ে আরেকটি অভিযান শুরু করার কোনো প্রয়োজন নেই বলে বিবৃতিতে বলা হয়ছে।&nbsp;</p>
<p style="text-align: justify;">তুরস্কের দক্ষিণপূর্বাঞ্চলে তৎপরতা চালানো কুর্দি বিচ্ছিন্নতাবাদীদের সঙ্গে সিরিয়ার কুর্দি নেতৃত্বাধীন ওয়াইপিজি গেরিলাদের সংযোগ আছে সন্দেহে আঙ্কারা সিরীয় এ কুর্দিদের &lsquo;সন্ত্রাসী&rsquo;বলে বিবেচনা করে।</p>
<p style="text-align: justify;">তুরস্ক-সিরিয়ার সীমান্ত সংলগ্ন সিরীয় এলাকাগুলো থেকে কুর্দি যোদ্ধাদের হটিয়ে দিয়ে সেখানে একটি &lsquo;সেইফ জোন&rsquo; প্রতিষ্ঠার পরিকল্পনা করে তুরস্ক। এই &lsquo;সেইফ জোন&rsquo; প্রতিষ্ঠার লক্ষ্যে সিরিয়ার উত্তরাঞ্চলে সামরিক অভিযান শুরু করে তারা। তুরস্ক কথিত &lsquo;সেইফ জোন&rsquo; সীমান্ত থেকে সিরিয়ার ভিতরে ৩০ কিলোমিটার পর্যন্ত বিস্তৃত।</p>
<p style="text-align: justify;">গত সপ্তাহে মার্কিন ভাইস প্রেসিডেন্ট মাইক পেন্সের সঙ্গে বৈঠকের পর তুরস্কের প্রেসিডেন্ট রিজেপ তায়িপ এরদোয়ান সিরিয়ার উত্তরাঞ্চলে কুর্দিবিরোধী অভিযান পাঁচ দিনের জন্য বন্ধ রাখার ঘোষণা দেন।</p>
<p style="text-align: justify;">যুদ্ধবিরতির শর্ত হিসেবে তারা যুক্তরাষ্ট্রকে সিরিয়ার সীমান্ত অঞ্চল থেকে কুর্দি নেতৃত্বাধীন সিরিয়ান ডেমোক্রেটিক ফোর্সকে (এসডিএফ) সরিয়ে নিতে বলেছিল।</p>
<p style="text-align: justify;">মঙ্গলবার যুদ্ধবিরতি শেষে ওই &lsquo;সেইফ জোন&rsquo; এলাকায় এসডিএফের কোনো উপস্থিতি থাকলে তুরস্ক ফের আক্রমণ শুরু করবে বলে সতর্ক করেছিলেন এরদোগান। যুক্তরাষ্ট্র তাদের প্রতিশ্রুতি না রাখলে সিরিয়ার উত্তরাঞ্চলে ফের অভিযান শুরু হবে বলে হুঁশিয়ারি দিয়েছিলেন তিনি।</p>
<p style="text-align: justify;">হংকংয়ের বিতর্কিত বহিঃসমর্পণ বিল প্রত্যাহার</p>
<p style="text-align: justify;">২৩ অক্টোবর, রয়টার্স, বিবিসি : মূলভূখ- চীনে বহিঃসমর্পনের সুযোগ রেখে করা প্রস্তাবিত বিলটি আনুষ্ঠানিকভাবে প্রত্যাহার করে নিয়েছে হংকংয়ের আইনসভা।</p>
<p style="text-align: justify;">গতকাল বুধবার হংকংয়ের পার্লামেন্টের এ পদক্ষেপে গণতন্ত্রপন্থি আন্দোলনকারীদের পাঁচ দফা দাবির একটি পূরণ হল।</p>
<p style="text-align: justify;">তবে এরপরও শহরটিতে প্রায় পাঁচ মাস ধরে চলা অস্থিরতার অবসান হবে না বলে ধারণা পর্যবেক্ষকদের।</p>
<p style="text-align: justify;">আন্দোলনকারীদের দাবির মধ্যে আরও আছে- এতদিন ধরে চলে আসা প্রতিবাদ কর্মসূচিকে &lsquo;দাঙ্গা&rsquo; হিসেবে অভিহিত না করা, গ্রেপ্তারদের নিঃশর্ত মুক্তি ও ক্ষমা, বিক্ষোভে পুলিশি বর্বরতার নিরপেক্ষ তদন্ত এবং সার্বজনীন ভোটাধিকার নিশ্চিত করা।</p>
<p style="text-align: justify;">চার মাসেরও বেশি সময় ধরে চলা এ আন্দোলনে প্রতিবাদকারীরা চীন-শাসিত নগরীটির অসংখ্য সরকারি ভবন ভাংচুর করেছে ও পুলিশের দিকে পেট্রল বোমা ছুঁড়েছে।</p>
<p style="text-align: justify;">বিতর্কিত যে বিলটিকে ঘিরে এ আন্দোলন শুরু হয়েছিল, তাতে চীনের মূলভূখ-, ম্যাকাউ কিংবা তাইওয়ানে কোনো মামলায় অভিযুক্ত হংকংয়ের বাসিন্দাদের সেখানে বহিঃসমর্পণের সুযোগ রাখার প্রস্তাব করা হয়েছিল।</p>
<p style="text-align: justify;">বিলটি আইনে পরিণত হলে, হংকংয়ের বাসিন্দারা চীনের &lsquo;নির্বিচার আটক ও অন্যায় বিচারব্যবস্থার&rsquo; জালে আটকা পড়ত বলে শঙ্কা ছিল সমালোচকদের।</p>