<p>আগামী ২৭ অক্টোবর (শনিবার) আওয়ামী লীগের চট্টগ্রাম বিভাগীয় বর্ধিত সভা অনুষ্ঠিত হবে।<br /><br />শুক্রবার এক সভায় এই সিদ্ধান্ত নেয়া হয়। চট্টগ্রামের তিন সাংগঠনিক কমিটির দায়িত্বশীল সিনিয়র ছয় নেতা সভায় অংশ নেন।<br /><br />সভা শেষে জানানো হয়, চট্টগ্রামের দি কিং অব চিটাগাং কমিউনিটি সেন্টারে আওয়ামী লীগের বিভাগীয় বর্ধিত সভা অনুষ্ঠিত হবে।<br /><br />এতে চট্টগ্রাম মহানগর, উত্তর, দক্ষিণ জেলা ও তিন পার্বত্য জেলা আওয়ামী লীগের সভাপতি, সাধারণ সম্পাদক, ওয়ার্ড, থানা, উপজেলা, ইউনিয়ন ও ইউনিট কমিটির নেতারা উপস্থিত থাকবেন।<br /><br />চট্টগ্রাম দক্ষিণ জেলা আওয়ামী লীগের সাধারণ সম্পাদক মফিজুর রহমান জানান, বিভাগীয় বর্ধিত সভায় প্রধান অতিথি হিসেবে দলের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের এমপি উপস্থিত থাকবেন।<br /><br />এছাড়া চট্টগ্রামের সংসদীয় আসনের মন্ত্রী ও এমপিরাও বর্ধিত সভায় উপস্থিত থাকবেন।</p>