<p style="text-align: justify;">থাইল্যান্ডে মঙ্গলবার গভীর রাতে দেশটির মুসলিমপ্রধান দক্ষিণাঞ্চলে গ্রামে প্রতিরক্ষা স্বেচ্ছাসেবক বাহিনীর একটি তল্লাশিচৌকিতে সন্দেহভাজন বিচ্ছিন্নতাবাদী বিদ্রোহীদের হামলায় অন্তত ১৫ জন নিহত হয়েছেন।<br /><br />এতে ওই বাহিনীটির আরও চার সদস্য আহত হয়েছেন বলে বুধবার নিরাপত্তা কর্মাকর্তারা জানিয়েছেন। খবর রয়টার্স ও আজাজিরার।<br /><br />হামলায় ঘটনাস্থলে ১১ জন নিহত হয়েছেন। হাসপাতালে নেয়ার পর সেখানে চিচিৎসাধীন প্রাণ হারন আরও চারজন।<br /><br />এ হামলাকে কয়েক বছরের মধ্যে থাইল্যান্ডে হওয়া সবচেয়ে বড় বন্দুক হামলা বলে বর্ণনা করেছে কর্তৃপক্ষ।<br /><br />দক্ষিণাঞ্চলীয় ইয়ালাপ্রদেশের এ ঘটনায় হামলাকারীরা বিস্ফোরকও ব্যবহার করেছে। পিছু নেয়া নিরাপত্তা বাহিনীকে নাস্তানাবুদ করতে হামলাকারীরা রাস্তায় ছড়িয়ে-ছিটিয়ে তারকাঁটা ফেলে রেখে যায়।<br /><br />নিরাপত্তা বানিনীর আঞ্চলিক মুখপাত্র কর্নেল প্রমোত প্রমইন গণমাধ্যমকে বলেন, এটি সম্ভবত বিদ্রোহীদের কাজ। এটি সাম্প্রতিক সময়ে হওয়া অন্যতম বড় হামলা।</p>