<p style="text-align: justify;"><br />রোববার রাজধানীর নয়াপল্টন দলের কেন্দ্রীয় কার্যালয়ের নিচে ঢাকা মহানগর উত্তর বিএনপি আয়োজিত এক দোয়া ও মিলাদ মাহফিল করেন দলটির মহাসচিব মির্জা ফখরুল ইসলাম আলমগীর।<br /><br />'বিএনপির ভাইস চেয়ারম্যান সাদেক হোসেন খোকা'র রোগমুক্তি কামানায়' এ দোয়া মাহফিল অনুষ্ঠিত হয়।&nbsp;<br />দলের ভাইস চেয়ারম্যান মুক্তিযোদ্ধা সাদেক হোসেন খোকাকে দেশে ফিরিয়ে আনতে সরকারকে উদ্যোগ নেওয়ার জন্য আহ্বান জানিয়েছে বিএনপি।</p>
<p style="text-align: justify;">মির্জা ফখরুল ইসলাম আলমগীর বলেন, তিনি (সাদেক হোসেন খোকা) আমাদেরকে বলেছেন, তার বন্ধুদের বলেছেন যে, আমার দেশের মাটিতেই যেন আমার কবর হয়। আজকেও তার ছেলে সকাল বেলা ফোন করে বলেছে যে, তার বাবার এই এক ইচ্ছা আমরা পুরণ করতে চাই। আমরা আহবান জানাতে চাই সরকারের কাছে যে, তিনি যেন দেশে ফিরতে পারেন সুস্থ অবস্থায় সেই ব্যবস্থা তাদের গ্রহন করা উচিত বলে আমরা মনে করি।<br /><br />তিনি বলেন, তিনি (সাদেক হোসেন খোকা) মৃত্যুর সঙ্গে লড়াই করছেন। আমরা জানি যে মানুষ ঢাকা মহানগর শুধু নয় সারা বাংলাদেশের জাতীয়তাবাদী রাজনীতি যারা বিশ্বাস করেন তাদের কত প্রিয় মানুষ। যিনি আমাদের ঢাকা মহানগরের সকল নেতা-কর্মীর কাছে অত্যন্ত একজন সত্যিকার অর্থে দরদী মানুষ। আমার মনে হয় না যে, এমন কোনো নেতা-কর্মী নেই তাদের যে কোনো প্রয়োজনে এগিয়ে আসেননি। আমরা সব সময় লক্ষ্য করেছি।<br /><br />আয়োজক সংগঠনের সিনিয়র সহসভাপতি মুন্সি বজলুল বাছিদ আঞ্জুর সভাপতিত্বে দোয়া মাহফিলে বিএনপি নেতা আবদুস সালাম আজাদ, মীর সরফত আলী সপু প্রমুখ বক্তব্যে রাখেন।</p>