<p>গত ৩০ ডিসেম্বরের জাতীয় নির্বাচনে ভোট জালিয়াতির মন্তব্য করা এবং ক্যাসিনো ব্যবসায় জড়িত থাকার অভিযোগ&nbsp; পর বিপাকে পড়েছেন বাংলাদেশের ওয়ার্কার্স পার্টির সভাপতি রাশেদ খান মেনন। শুধু বাইরে নয় নিজ দলেও তার নেতৃত্ব মানতে চাইছেন না পার্টির সদস্যরা।</p>
<p>তার দলের ভিতর শুরু হয়েছে নানা কানা খোষা । তার নানা অনিয়ম আর দুর্নীতি নিজ দলের নেতাকর্মীর&nbsp; মধ্যে তৈরি হয়েছে দুটি ধারা। এমনকি তার দল থেকে চলে যাওয়ার প্রশ্ন উঠেছে দলটির নেতা কর্মীদের মধ্যে । আসছে ২ নভেম্বর ওয়ার্কার্স পার্টির চার দিনব্যাপী দশম কংগ্রেস। এ কংগ্রেস ঘিরে সক্রিয় রয়েছে দুটি পক্ষ।</p>
<p>দলটির একটি সূত্র জানায়, একটি ভঙ্গুর পরিস্থিতিতে কংগ্রেস হতে যাচ্ছে। প্রতি চার বছর পর নতুন নেতৃত্ব নির্বাচন ও রাজনৈতিক সিদ্ধান্ত গ্রহণের লক্ষ্যে সর্বোচ্চ নীতিনির্ধারণী ফোরাম হিসেবে কংগ্রেস (সম্মেলন) অনুষ্ঠিত হয়। এ কংগ্রেসে সভাপতি হতে চান দলটির সাধারণ সম্পাদক ফজলে হোসেন বাদশা এমপি। এ নিয়েও শীতল যুদ্ধ চলছে মেনন ও বাদশার মধ্যে। বাদশাপন্থিরা বলছেন, বাদশা সভাপতি হলে ভাঙন থেকে রক্ষা পাবে পার্টি।</p>
<p>&nbsp;২০১৪ সালে অনুষ্ঠিত দলের সর্বশেষ কংগ্রেসে রাজশাহীতে ওয়ার্কার্স পার্টির সদস্য ছিল ৪৫০ জন। এখন সেখানে সদস্য করা হয়েছে এক হাজার ১০০ জনকে। রাজশাহীর মতো ঢাকা মহানগরেও গঠনতন্ত্রের ধারা না মেনে আগের ১৫০ জনের পরিবর্তে সদস্য করা হয়েছে ৪৫০ জনকে। বগুড়ায় আগের ১১৩ জনের সঙ্গে নতুন করে সদস্য করা হয়েছে আরও ৪০ জনকে।</p>
<p>এছাড়া ওয়ার্কার্স পার্টির ১৪ দলের শরিক হিসেবে থাকা এবং দলীয় প্রতীক &lsquo;হাতুড়ি&rsquo; ছেড়ে নৌকা প্রতীকে নির্বাচন করাটাই তাদের মূল আপত্তির বিষয়। এ ভিন্নমতে দলীয় সংসদ সদস্যদের বিরুদ্ধে দুর্নীতির সঙ্গে জড়িত থাকা ও সরকারে অংশ নিয়ে নেতৃত্ব মহলবিশেষের স্বার্থ চরিতার্থ করার মাধ্যমে দল গণবিচ্ছিন্ন হয়ে পড়েছে বলেও অভিযোগ করা হয়। লিখিত অভিযোগে কেন্দ্রীয় কমিটির গত কয়েক বছরের রাজনৈতিক ও সাংগঠনিক সিদ্ধান্ত নিয়েও ভিন্নমত তুলে ধরেছেন নুরুল হাসান ও ইকবাল কবির জাহিদ। বর্তমান নেতৃত্বের প্রতি অনাস্থা জানিয়েছেন ১১ সদস্যের পলিটব্যুরোর আরও দুই সদস্য।</p>
<p>এ প্রসঙ্গে ওয়ার্কার্স পার্টির পলিটব্যুরোর সদস্য সাবেক সাধারণ সম্পাদক গণমাধ্যমকে বিমল বিশ্বাস বলেন, পার্টিতে আদর্শগত বিভাজন হঠাৎ করে হয়নি। আমি সদস্যপদ মৌখিকভাবে প্রত্যাহার করেছি। আজ লিখিত দেব। কারণ, মেননরা যা বলেন, আমরা তা সঠিক মনে করি না। আদর্শবাদী পার্টিতে এভাবে কংগ্রেস হয় না। নেতা-কর্মীদের চাপে বিপদে আছি। তাদের সংগঠিত হতে বলেছি।</p>
<p>জানতে চাইলে ফজলে হোসেন বাদশা বলেন, কংগ্রেসে চমক আছে। কংগ্রেস আমাকে সভাপতি কিংবা সাধারণ সদস্য যা-ই করুক, সবকিছু হবে গণতান্ত্রিক প্রক্রিয়ায়।</p>