<p>চলমান সংকট নিয়ে আলোচনার প্রস্তাবের বিষয়ে পাল্টাপাল্টি কথা বলছেন মার্কিন প্রেসিডেন্ট ডোনাল্ড ট্রাম্প ও ইরানের প্রেসিডেন্ট হাসান রুহানি। ইরানের নেতা বলছেন, ওয়াশিংটন প্রস্তাব দিয়েছে আলোচনায় বসলে তেহরানের ওপর থেকে নিষেধাজ্ঞা প্রত্যাহার করা হবে। তবে মার্কিন প্রেসিডেন্ট বলছেন, আলোচনায় রাজি হওয়ার বিনিময়ে ইরানের ওপর থেকে নিষেধাজ্ঞা তুলে নেওয়ার প্রস্তাব তিনিই নাকচ করেছেন।</p>
<p>বার্তা সংস্থা রয়টার্সের প্রতিবেদনে জানানো হয়, ইরানের প্রেসিডেন্ট বলেছেন, আলোচনায় বসলে ইরানের ওপর থেকে সব নিষেধাজ্ঞা প্রত্যাহারের প্রস্তাব দিয়েছে যুক্তরাষ্ট্র। তবে বিদ্যমান &lsquo;বৈরী পরিস্থিতি&rsquo; বিবেচনায় এ প্রস্তাবে এখনই সাড়া দিচ্ছে না তেহরান। আজ শুক্রবার জাতিসংঘ সাধারণ পরিষদের অধিবেশন শেষে নিউইয়র্ক থেকে ফেরার পর রুহানি এ কথা বলেন। তিনি বলেছেন, নিউইয়র্ক সফরকালে জার্মানি, ব্রিটেন ও ফ্রান্সের পীড়াপিড়িতে মার্কিন কর্মকর্তাদের সঙ্গে সাক্ষাৎ করেন ইরানের প্রেসিডেন্ট। সে সময়ই তাঁকে এ ধরনের প্রস্তাব দেওয়া হয়।</p>
<div class="common_google_ads in_article_ad">
<div id="div-gpt-ad-1556186248244-0" data-google-query-id="CL-4xOrf8uQCFZlLKwodjX8MEQ">&nbsp;</div>
</div>