<p style="text-align: justify;">সম্প্রতি নিহত হওয়া জঙ্গি সংগঠন আইএস এর শীর্ষ নেতা আবু বকর আল বাগদাদি ইসরায়েলের চর ছিলেন বলে জানিয়েছেন মার্কিন রাজনৈতিক বিশ্লেষক এবং ভাষ্যকার কেভিন ব্যারেট। ইরানের ইংরেজি ভাষার টেলিভিশন চ্যানেলকে দেয়া এক সাক্ষাৎকারে একথা বলেছেন তিনি। মার্কিন প্রেসিডেন্ট ডোনাল্ড ট্রাম্প গত রবিবার ঘোষণা করেন যে, আইএসের শীর্ষ নেতা বাগদাদিকে হত্যা করেছে মার্কিন বাহিনী। ট্রাম্পের এই ঘোষণাকে কেবিন ব্যারেট প্রহসন বলে মন্তব্য করেন। ব্যারেট বলেন, বাগদাদির হত্যার ব্যাপারে প্রেসিডেন্ট ট্রাম্প যে ঘোষণা দিয়েছেন এবং যে ছবি দেখিয়েছেন তা নাটক ছাড়া আর কিছু নয়। ট্রাম্পের এই নাটকে জনগণের হাসা ছাড়া কোনো উপায় নেই। মার্কিন বিশ্লেষক বলেন, আসল সত্য হচ্ছে এই যে, প্রকৃতপক্ষে বাগদাদি ইসরায়েলের চর ছিলেন। বহু রিপোর্ট থেকে একথা পরিষ্কার হয়েছে যে, ইসরায়েলের সুনির্দিষ্ট এক ব্যক্তি এই ভূমিকা পালন করেছে।</p>
<p style="text-align: justify;">এদিকে মার্কিন প্রেসিডেন্ট ডোনাল্ড ট্রাম্প সোমবার ঘোষণা করেছেন যে, বাগদাদিকে হত্যার আগে যে অভিযান পরিচালনা করা হয়েছে তার ফুটেজ প্রকাশ করার কথা বিবেচনা করছে ওয়াশিংটন। তিনি বলেন, &lsquo;ওই ভিডিওর অংশবিশেষ আমরা প্রকাশ করতে পারি। অভিযানের সময় আমি পর্যবেক্ষণ কক্ষ থেকে তা দেখেছি এবং একে আমার কাছে সিনেমার মতো মনে হয়েছে&rsquo;</p>