<p>রাজধানীর বঙ্গবন্ধু আন্তর্জাতিক সম্মেলন কেন্দ্রে প্রথমবারের মতো অনুষ্ঠিত হতে যাচ্ছে সর্ববৃহৎ তথ্যপ্রযুক্তি প্রদর্শনী &lsquo;ডিজিটাল ডিভাইস এন্ড ইনোভেশন এক্সপো ২০১৯&rsquo;।<br /><br />মেড ইন বাংলাদেশ স্লোগানে আজ ১৪ অক্টোবর (সোমবার) শুরু হচ্ছে এই প্রদর্শনীটি।&nbsp;<br /><br />তিন দিনব্যাপী এই প্রদর্শনীটি যৌথভাবে আয়োজন করছে আইটিসি বিভাগ, বাংলাদেশ হাই-টেক পার্ক কর্তৃপক্ষ, আইডিয়া প্রকল্প ও বাংলাদেশ কম্পিউটার সমিতি।<br /><br />পররাষ্ট্র মন্ত্রী ড. এ কে আব্দুল মোমেন প্রধান অতিথি হিসেবে এই প্রদর্শনীর উদ্বোধন করবেন।<br /><br />তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেন, &ldquo;এই প্রদর্শনীতে শিক্ষার্থীদের উদ্ভাবনকে গুরুত্ব দেওয়া হবে। পাশাপাশি যেসব দেশীয় প্রতিষ্ঠান প্রযুক্তি পণ্য উৎপাদন করছে, তাদের জন্য থাকবে আলাদা জোন।&rdquo;<br /><br />তিনি বলেন,&ldquo;ডিজিটাল বাংলাদেশ আজ কোনো স্বপ্ন নয়, বরং বাস্তবতা। ডিজিটাল বাংলাদেশের সুবিধা আমরা সবাই ভোগ করছি।&rdquo;<br /><br />প্রদর্শনীটি প্রতিদিন সকাল ১০টা থেকে রাত ৮টা পর্যন্ত সকলের জন্য উন্মুক্ত থাকবে।</p>