<p style="text-align: justify;">প্রধানমন্ত্রী ইমরান খানকে গদি থেকে নামাতে সরকারবিরোধী আন্দোলনে উত্তাল হয়ে উঠেছে গোটা পাকিস্তান। বিক্ষোভে নেমেছে বিরোধী দলগুলোসহ হাজার হাজার সাধারণ জনতা।&nbsp;<br /><br />ইমরান খানের পদত্যাগের দাবিতে এরইমধ্যে ৪৮ ঘণ্টার আল্টিমেটাম দিয়েছে বিক্ষোভকারীরা।&nbsp;<br /><br />বিরোধীদলগুলোর অভিযোগ, ব্যাপক ভোট কারচুপি ও অবৈধ নির্বাচনের মধ্য দিয়ে ক্ষমতায় এসেছেন ইমরান খান। জনগণের ভোট ছাড়া ক্ষমতায় আসা ইমরান খানে প্রধানমন্ত্রী হিসেবে মসনদে থাকার কোনও অধিকার নেই।&nbsp;<br /><br />এর আগে গেল বুধবার ইমরান খানের পতনে লাহোর থেকে &lsquo;আজাদি মার্চ&rsquo; শুরু হয়। যার নেতৃত্ব দেন দেশটির জামায়াতে উলামায়ে ইসলাম (জেইউআই) পার্টির আমির প্রধান মাওলানা ফজলুর রহমান।&nbsp;<br /><br />আজাদি মার্চের বিক্ষোভ মিছিলে পাকিস্তান পিপলস পার্টি (পিপিপি), আওয়ামী ন্যাশনাল পার্টির (এএনপি) নেতাকর্মীরাও।<br /><br />এদিকে ইমরান সরকারকে উৎখাতে &lsquo;আজাদি মার্চ&rsquo; ক্রমশই রাজধানী ইসলামাবাদের দিকে অগ্রসর হলে তাতে বিক্ষুব্ধ জনতার ঢল নামে।&nbsp;</p>