<p>রাজশাহী বিশ্ববিদ্যালয়ের অর্থনীতি বিভাগের শিক্ষার্থী মো. ফিরোজের উপর হামলাকারী সন্দেহে তিনজনকে শনাক্ত করেছে পুলিশ। এর আগে শুক্রবার রাতে মহিহার থানায় মামলা করেন ফিরোজ।<br /><br />মতিহার জোনের উপ-পুলিশ কমিশনার জয়নাল আবেদীন বলেন, &ldquo;হামলায় অজ্ঞাত পরিচয় কয়েকজনকে আসামি করা হয়েছে। বাদীর দেওয়া তথ্য বিশ্লেষণ করে আমরা তিনজনকে ইতোমধ্যে শনাক্ত করেছি।&rdquo;<br /><br />&ldquo;আরো তদন্তের স্বার্থে নাম প্রকাশ করছি না। আগামী ২৪ঘণ্টার মধ্যে তাদের আটক করা হবে।&rdquo;<br /><br />প্রসঙ্গত, শুক্রবার রাত সাড়ে আটটায় বিশ্ববিদ্যালয়ের হাবিবুর রহমান হলের মাঠে ফিরোজের উপর ছিনতাইকারীরা হামলা করে। আহতাবস্থায় তাকে বিশ্ববিদ্যালয় চিকিৎসা কেন্দ্রে নেওয়া হয়। পরে উন্নত চিকিৎসার জন্য রাজশাহী মেডিকেল কলেজ হাসপাতালে নেয়া হয়।<br /><br />প্রক্টর অধ্যাপক লুৎফর রহমান বলেন,&ldquo;আমরা ছিনতাইকারীদের বিরুদ্ধে দ্রুত আইনি ব্যবস্থা নিতে পুলিশকে বলেছি।&rdquo;&nbsp;</p>